Lalande 21185

Lalande 21185 je červený trpaslík vo vzdialenosti 2,5 pc alebo 8,21 ly od Slnka a štvrtá najbližšia známa hviezda k Slnku.

Táto nenápadná hviezdička 7,5 magnitúdy viditeľná už triédrom je najjasnejším červeným trpaslíkom severnej hviezdnej oblohy. Hviezda Lalande 21185 sa nachádza  v zadnej nohe Veľkej medvedice. Svietivosť má 800-krát menšiu než Slnko. Jej hmotnosť predstavuje iba 46 % hmotnosti Slnka a jej priemer 46 % slnečného priemeru. Pohybuje sa kolmo na galaktickú rovinu rýchlosťou 47 km/s. V roku 1996 oznámil tým George Gatewooda objavenie extrasolárnej planéty obiehajúcej túto hviezdu. Planéta má asi 90 % hmotnosti Jupitera a obieha zhruba v dvojnásobnej vzdialenosti, ako Zem okolo Slnka. Druhá pravdepodobná planéta má hmotnosť asi 1,6 hmotností Jupitera a obieha vo vzdialenosti 11 AU s periódou 30 rokov. Je možné, že v tejto sústave je ešte tretia planéta veľkosťou podobná Jupiteru. V septembri 2002 prišla v súvislosti s týmto systémom ďalšia zaujímavá správa. Pomocou 32-metrového rádioteleskopu bolo detegované mikrovlnné žiarenie, ktoré môžu generovať molekuly vody. Je preto možné, že minimálne na jednej jej planéte sa voda skutočne nachádza.

Súhvezdie Veľká medvedica
Červené trpaslíky
Astronomické objekty objavené v roku 1801